I 2011 stod Louhibi frem i riksdekkende medier og fortalte at hun hadde blitt utsatt for en overfallsvoldtekt i Oslo i 2008, da hun var 17 år gammel. Etter oppslaget deltok hun i debatten rundt relaterte spørsmål. I 2012 ble hun tildelt Fritt Ords honnør for utvist mot i debatten om seksualisert vold mot kvinner, og for aktivt å ha imøtegått ekstreme holdninger som har religiøs og politisk forankring.